Royal Naval Division

Den britiske 63. eller Royal Naval Division ble satt opp under første verdenskrig av Winston Churchill, på det tidspunktet marineminister.  Den hadde ved krigsutbruddet navnet Royal Naval Division og besto hovedsakelig av reserver fra Royal Navy som ikke trengtes på sjøen.

Sent i 1914 bidro divisjonen i forsvaret av den belgiske byen Antwerpen.  Divisjonen ble sendt til Egypt, hvorpå den deltok i slaget ved Gallipoli hvor den slåss på slagmarkene Anzac Cove og Kapp Helles.  På slutten av felttoget i Dardanellene hadde divisjonen fått så store tap at den ikke lenger inneholdt noen vesentlig andel av marinefolk, og ble omdøpt til 63. divisjon da den opprinnelige Territorial Force 63. (2. Northumbrian) Divisjon ble oppløst.  Divisjonen tjenestegjorde på vestfronten i Frankrike under resten av krigen.

En av de som ble innkalt til denne divisjonen var Rupert Brooke, senere kjent som krigspoet, og som døde i tjeneste av sykdom i Egeerhavet.

 Litteratur 
 Foster, Rev. Henry Clapham (1918): At Antwerp and the Dardanelles. Mills & Boon.
 Hart, Peter Hart (2005): «The Last Shake on Ancre» i: The Somme. Cassell Military Paperbacks. Cassell. s. 511–517.
 Thompson, Julian (2001): The Royal Marines, From Sea Soldiers to a Special Force. Pan Books.

 Eksterne lenker 
 «Royal Naval Division service records 1914-1919» i The National Archives.

Kategori:Britiske militære avdelinger og forband
Kategori:Militære enheter under første verdenskrig